open-index/open-wikipedia-markdown huggingface dataset:
ยุคไทโช

**ยุคไทโช** ( ) เป็นยุคสมัยในประวัติศาสตร์ญี่ปุ่นที่เริ่มต้นในวันที่ 30 กรกฎาคม ค.ศ. 1912 ถึง 25 ธันวาคม ค.ศ. 1926 ตรงกับรัชสมัยจักรพรรดิไทโช จักรพรดิองค์ใหม่เป็นจักรพรรดิที่มีพระพลานามัยอ่อนแอ ซึ่งทำให้เกิดการเปลี่ยนผ่านอำนาจทางการเมืองจากกลุ่มรัฐบุรุษในระบอบคณาธิปไตยแบบเก่า (หรือ ) ไปเป็นสภานิติบัญญัติแห่งชาติญี่ปุ่นและพรรคในระบอบประชาธิปไตย ทำให้ยุคนี้ถือเป็นช่วงที่มีขบวนการเสรีนิยมนามว่า ประชาธิปไตยไทโช ซึ่งแยกจากยุคเมจิที่มีความโกลาหล กับยุคโชวะที่ขับเคลื่อนด้วยระบบแสนยนิยม

## ตารางเทียบศักราช
thumb|left|พระราชวงศ์สมัยไทโช

## อ้างอิง

## บรรณานุกรม
* 
* 
* Dickinson, Frederick R. *War and National Reinvention: Japan in the Great War, 1914–1919* (Harvard Univ Asia Center, 1999).
* Duus, Peter, ed. *The Cambridge History of Japan: The Twentieth Century* (Cambridge University Press, 1989).
* .  Louis-Frédéric is a pseudonym of Louis-Frédéric Nussbaum, *see* .
* Strachan, Hew. *The First World War: Volume I: To Arms* (Oxford University Press, 2003) 455–94.
* Takeuchi, Tatsuji (1935). *[[War and Diplomacy in the Japanese Empire]]* online free
* Vogel, Ezra F. (2019). *China and Japan: Facing History* excerpt

**แหล่งที่มา**
* 

## แหล่งข้อมูลอื่น
* Meiji Taisho 1868–1926 


ท
หมวดหมู่:จักรวรรดิญี่ปุ่น
หมวดหมู่:จักรพรรดิไทโช
เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540

**เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540** เป็นอุบัติเหตุที่เกิดเมื่อวันที่ 19 กันยายน พ.ศ. 2540 เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส  มุ่งหน้ากลับพระตำหนักทักษิณราชนิเวศน์ ตำบลกะลุวอเหนือ อำเภอเมืองนราธิวาส จังหวัดนราธิวาส เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส  เมื่อเวลา 19.45 น.

เฮลิคอปเตอร์ลำนี้ เป็นเครื่องรุ่น AS-332L2 ซูเปอร์พูม่า Mk-II ผลิตโดยยูโรคอปเตอร์ ประเทศฝรั่งเศส หมายเลข 3/40 สังกัดฝูงบินที่ 202 กองบินที่ 2 กองพลบินที่ 1 กองบัญชาการยุทธทางอากาศ  บรรทุกผู้โดยสารได้ 22 คน นักบิน 2 คน เป็นพระราชพาหนะลำใหม่ที่กองทัพอากาศไทยจัดถวายพระบรมวงศานุวงศ์ เริ่มประจำการเมื่อวันที่ 25 ธันวาคม พ.ศ. 2539 มีอายุใช้งานไม่ถึง 50 ชั่วโมง

อุบัติเหตุครั้งนี้ทำให้ข้าราชบริพารชั้นผู้ใหญ่เสียชีวิตรวม 14 ท่าน คือ
* ท่านผู้หญิง (หม่อมราชวงศ์) สุประภาดา เกษมสันต์ ราชเลขานุการในพระองค์
* ท่านผู้หญิงทวี มณีนุตร พระอภิบาลใน สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์
* ท่านผู้หญิงวิยะดา กฤดากร ณ อยุธยา นางสนองพระโอษฐ์
* ท่านผู้หญิง (หม่อมหลวง) ทัดสมัย เศวตเศรณี ข้าหลวงในพระองค์
* พลเรือโทวทินนา พึ่งพระเกียรติ ราชองครักษ์ประจำ กรมราชองครักษ์
* นางสาวฉายฉาน บุญลือพันธ์ ธิดาบุญธรรมในสมเด็จพระนางเจ้าสิริกิติ์ พระบรมราชินีนาถ
* นางสาวปิยะนาถ นิลอุบล
* พันโท นายแพทย์ภากร ภาวิจิตร
* พันเอก (พิเศษ) อนนท์ ยังพัธนา ผู้บังคับการกองพันที่ 4 กรมทหารราบที่ 1 มหาดเล็กรักษาพระองค์
* พันเอกยิ่งยศ ศรีเจริญ นายทหารประจำกรมทหารพรานที่ 2504 กองทัพภาคที่ 2
* พันเอกอุดม กระจ่างสุต
* นาวาอากาศโทอวยชัย สินนาค สังกัด หน่วยแยกรักษาความปลอดภัยบุคคลสำคัญ ประจำกรมราชองครักษ์
* นาวาอากาศตรีสุทิน คงเนียน นักบิน
* เรืออากาศเอกนิรุช ดอนพนัส นักบินผู้ช่วย
อุบัติเหตุครั้งนี้ทำให้ข้าราชบริพารชั้นผู้ใหญ่บาดเจ็บรวม 7 ท่าน
*พันตรี พิชย์ โชติสุต
*นาวาอากาศตรี วันชัย ฉัตรเจริญพร
*ร้อยตำรวจเอก สมชาย ศรีสรยุทธ
*เรือเอก อาภากร บุญยิ่ง
*พันจ่าอากาศเอก วุฒิ ศรีพูล
*พันจ่าอากาศเอก จิรพงษ์ พูลพร
*นางสาวสุรางคณา วุฒิพร
หลังเหตุการณ์นี้ กองทัพอากาศได้จัดซื้อเฮลิคอปเตอร์เบลล์ 412 ใช้เป็นเครื่องพระราชพาหนะแทน สำหรับเครื่องซูเปอร์พูม่าในฝูงบินนี้ก็ไม่ได้ใช้งานอีกเลย จนกระทั่งสำนักนายกรัฐมนตรี ได้นำไปใช้เป็นเครื่องแลกเปลี่ยนในการจัดซื้อ เครื่องบินโดยสารสำหรับรับรองแขกวีไอพี และภารกิจของนายกรัฐมนตรี ทักษิณ ชินวัตร แอร์บัส เอ 319-115 เอ๊กซ์ ซีเจ "ไทยคู่ฟ้า" เมื่อ พ.ศ. 2545

## อ้างอิง

* กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1 
* วันนี้ในอดีต 
* Thai Air Accidents (1990 to 1999) 
* ๑๙ กันยายน ๒๕๔๐ ............... ก่อนที่จะจากกันในวันนี้ ขอบุญที่เธอรักชาติ รักศาสนา ดลให้เกิดใต้พระบาทไม่คลาดคลา แล้วชาติหน้าเรามาช่วย ธ ด้วยกัน
* ก่อนจะสิ้นพิษคราส ตอนที่ ๒ พลตำรวจตรี สุชาติ เผือกสกนธ์
* เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540

## แหล่งข้อมูลอื่น
* เฮลิคอปเตอร์แบบที่ ๙ (ฮ.๙)   AS-332L2 SUPER PUMA MK II 

ฮ
ฮ
หมวดหมู่:อุบัติเหตุที่เกิดขึ้นกับกองทัพอากาศไทย
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:เหตุการณ์ในจังหวัดนราธิวาส
หมวดหมู่:อำเภอสุคิริน
อำเภอวังทรายพูน

**วังทรายพูน** เป็นอำเภอหนึ่งของจังหวัดพิจิตร เดิมเป็นหมู่บ้านในตำบลสากเหล็ก เขตอำเภอนครป่าหมาก (อำเภอวังทอง) ของจังหวัดพิษณุโลก ต่อมาในปี พ.ศ. 2451 ได้โอนมาขึ้นกับอำเภอท่าหลวง (อำเภอเมืองพิจิตร) และในปี พ.ศ. 2481 ได้ย้ายมาขึ้นกับตำบลหนองปลาไหล และแยกตัวออกเป็นตำบลวังทรายพูนในปี พ.ศ. 2517 ก่อนที่จากนั้นได้แยกเป็น "กิ่งอำเภอวังทรายพูน" และมีพระราชกฤษฎีกาตั้งเป็นอำเภอปี พ.ศ. 2524

## ที่ตั้งและอาณาเขต

อำเภอวังทรายพูน มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอสากเหล็ก 
* **ทิศตะวันออก** ติดต่อกับอำเภอเนินมะปราง (จังหวัดพิษณุโลก)
* **ทิศใต้** ติดต่อกับอำเภอทับคล้อ อำเภอตะพานหิน และอำเภอวังโป่ง (จังหวัดเพชรบูรณ์)
* **ทิศตะวันตก** ติดต่อกับอำเภอเมืองพิจิตร

## ประวัติ
แต่เดิมวังทรายพูนเป็นตำบลหนึ่งของอำเภอเมืองพิจิตร คือตำบลวังทรายพูนซึ่งแยกมาจากตำบลหนองปลาไหล อำเภอเมืองพิจิตรมีอาณาเขตกว้างขวางไม่สะดวกแก่การปกครอง ต่อมาจึงแยกการปกครอง 3 ตำบล คือ ตำบลวังทรายพูน ตำบลหนองปลาไหล และตำบลหนองพระ จัดตั้งเป็น **กิ่งอำเภอวังทรายพูน** เมื่อวันที่ 29 กรกฎาคม พ.ศ. 2518 และต่อมาได้ยกฐานะขึ่้นเป็น **อำเภอวังทรายพูน** เมื่อวันที่ 13 กรกฎาคม พ.ศ. 2524 

ต่อมาเมื่อวันที่ 23 กันยายน พ.ศ. 2526 ทางราชการได้โอนตำบลหนองปล้องจากอำเภอเมืองพิจิตรให้มาอยู่ในการปกครองของอำเภอวังทรายพูนนับแต่นั้นมา

## การแบ่งเขตการปกครอง
### การปกครองส่วนภูมิภาค
อำเภอวังทรายพูนแบ่งเขตการปกครองย่อยออกเป็น 4 ตำบล 57 หมู่บ้าน ได้แก่

### การปกครองส่วนท้องถิ่น
ท้องที่อำเภอวังทรายพูนประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลวังทรายพูน** ครอบคลุมพื้นที่บางส่วนของตำบลวังทรายพูนและตำบลหนองพระ
* **เทศบาลตำบลหนองปล้อง** ครอบคลุมพื้นที่ตำบลหนองปล้องทั้งตำบล
* **องค์การบริหารส่วนตำบลวังทรายพูน** ครอบคลุมพื้นที่ตำบลวังทรายพูน (นอกเขตเทศบาลตำบลวังทรายพูน)
* **องค์การบริหารส่วนตำบลหนองปลาไหล** ครอบคลุมพื้นที่ตำบลหนองปลาไหลทั้งตำบล
* **องค์การบริหารส่วนตำบลหนองพระ** ครอบคลุมพื้นที่ตำบลหนองพระ (นอกเขตเทศบาลตำบลวังทรายพูน)

## อ้างอิง

วังทรายพูน
ธรรมชาติบำบัด

**ธรรมชาติบำบัด** () คือการดูแลสุขภาพด้วยวิธีทางธรรมชาติ ในหลายแบบไม่ว่า ดีท็อกซ์ อโรมาเธอราปี โยคะ สมุนไพร สปา การนวด การฝังเข็ม ชี่กง สมาธิ หรือการทานอาหารตามแนวทางธรรมชาติ

ธรรมชาติบำบัดเป็นวิธีต่าง ๆ ของการแพทย์ทางเลือก (Alternative medicine) ที่เน้นการบำบัดรักษาโดยวิธีที่เป็นธรรมชาติและโดยความเชื่อที่ว่าร่างกายมีความสามารถในการบำบัดรักษาตนเอง ปรัชญาของธรรมชาติบำบัดนิยมใช้การรักษาโดยวิธี Holistic health และการลดการใช้ศัลยกรรมและยาในการรักษา ธรรมชาติบำบัดใช้วิธีการรักษาหลายวิธีที่เป็นที่ยอมรับในระดับต่าง ๆ ในวงการแพทย์ที่รวมทั้งการกินอาหาร (Diet), การดำรงชีวิต และ การฝังเข็มที่อาจจะช่วยลดความเจ็บปวดได้ในบางกรณี

## อ้างอิง

* ธรรมชาติบำบัดคืออะไร 

## แหล่งข้อมูลอื่น
* โรงเรียนแพทย์แผนโบราณวัดพระเชตุพนฯ
* ตำหนักจัดกระดูกเพื่อสุขภาพ 
* สมาธิเพื่อการผ่อนคลายรักษาสุขภาพกายและจิตโดยองค์รวม
* สถาบันโยคะวิชาการ มูลนิธิหมอชาวบ้าน
* มหาฤๅษีอายุรเวทสยาม 
* วัดคำประมง อโรคยศาล
* ธรรมชาติบำบัด ปรับสมดุล (ร้อน-เย็น) แบบสุขภาพดีวิถีพุทธ หมอเขียว ใจเพชร
* ชมรมบ้านสุขภาพ ดร.รสสุคนธ์ พุ่มพันธุ์วงศ์ 
* การใช้ลูกดิ่ง และธรรมชาติบำบัด อ.สุทธิวัสส์ คำภา
* ชีวจิต ดร.สาทิส อินทรกำแหง 
* เต้าเต๋อซิ่นซี อ.จ้าวเมี่ยวกว่อ 
* ชี่กงไทย อ.หยาง เผย เซิน
* ศูนย์ธรรมชาติบำบัดบัลวี  นพ.บรรจบ ชุณหสวัสดิกุล
* แมคโครไบโอติกส์ เลม่อนฟาร์ม
* แมคโครไบโอติกส์ เขาค้อทะเลภู

หมวดหมู่:การแพทย์ทางเลือก
หมวดหมู่:การบำบัด
อำเภอทับคล้อ

**ทับคล้อ** เป็นอำเภอหนึ่งของจังหวัดพิจิตร เดิมอยู่ในการปกครองของตำบลท้ายทุ่ง อำเภอบางมูลนากทั้งหมด ในปี พ.ศ. 2478 ได้แยกตั้งเป็นตำบลทับคล้อ ก่อนที่ปีถัดมาได้ย้ายมาขึ้นกิ่งอำเภอตะพานหิน โอนตำบลท้ายทุ่งมาขึ้นกับทางกิ่งอำเภอตะพานหินในปี พ.ศ. 2482 ขึ้นกับอำเภอตะพานหินในปี พ.ศ. 2483 อย่างเป็นทางการจากการยกฐานะเป็นอำเภอตะพานหิน ก่อนที่จะแยกตั้งเป็นกิ่งอำเภอทับคล้อในปี พ.ศ. 2526 และมีพระราชกฤษฎีกายกฐานะขึ้นเป็นอำเภอในปี พ.ศ. 2530

## ที่ตั้งและอาณาเขต
อำเภอทับคล้อมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอวังทรายพูน และอำเภอเนินมะปราง (จังหวัดพิษณุโลก)  
* **ทิศตะวันออก** ติดต่อกับอำเภอวังโป่งและอำเภอชนแดน (จังหวัดเพชรบูรณ์)
* **ทิศใต้** ติดต่อกับอำเภอดงเจริญและอำเภอบางมูลนาก
* **ทิศตะวันตก** ติดต่อกับอำเภอตะพานหิน

## การแบ่งเขตการปกครอง
### การปกครองส่วนภูมิภาค
อำเภอทับคล้อแบ่งเขตการปกครองย่อยออกเป็น 4 ตำบล 56 หมู่บ้าน ได้แก่

### การปกครองส่วนท้องถิ่น
ท้องที่อำเภอทับคล้อประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลเขาทราย ** ครอบคลุมพื้นที่บางส่วนของตำบลเขาทราย
* **เทศบาลตำบลทับคล้อ** ครอบคลุมพื้นที่บางส่วนของตำบลทับคล้อ
* **องค์การบริหารส่วนตำบลทับคล้อ** ครอบคลุมพื้นที่ตำบลทับคล้อ (นอกเขตเทศบาลตำบลทับคล้อ) 
* **องค์การบริหารส่วนตำบลเขาทราย** ครอบคลุมพื้นที่ตำบลเขาทราย (นอกเขตเทศบาลตำบลเขาทราย)
* **องค์การบริหารส่วนตำบลเขาเจ็ดลูก** ครอบคลุมพื้นที่ตำบลเขาเจ็ดลูกทั้งตำบล
* **องค์การบริหารส่วนตำบลท้ายทุ่ง** ครอบคลุมพื้นที่ตำบลท้ายทุ่งทั้งตำบล

## อ้างอิง


ทับคล้อ
ยุคอาซูจิ–โมโมยามะ

**ยุคอาซูจิ–โมโมยามะ** () เป็นยุคของประเทศญี่ปุ่น ที่เริ่มตั้งแต่ ค.ศ. 1573 จนถึง ค.ศ. 1603 ระหว่างสงคราม โอดะ โนบูนางะ และ โทโยโตมิ ฮิเดโยชิ ยกทัพเข้าสู่ที่พำนักของ โชกุนอาชิกางะ คือปราสาทอาซูจิ (ในจังหวัดชิงะ) และ ฮิเดโยชิยกทัพเข้าสู่ปราสาทโมโมยามะ (ในกรุงเกียวโต นครหลวงเก่าของญี่ปุ่น)

## เหตุการณ์ที่สำคัญ
* ค.ศ. 1573 โนบูนางะ มิได้รับตำแหน่งโชกุน แต่เป็นเพียงผู้บัญชาการทหารและได้นำกองทัพพร้อมทั้งขุนศึกคู่ใจอย่าง โทโยโตมิ ฮิเดโยชิ และ โทกูงาวะ อิเอยาซุ เข้าปราบพวกไดเมียวที่แข็งข้อตามแคว้นต่าง ๆ เพื่อทำการรวมประเทศ
* ค.ศ. 1575 ศึกที่นางาชิโนะ โนบูนางะ ร่วมกับอิเอยาซุทำลายกองทัพม้าอันเกรียงไกรของทาเกดะ คัตสึโยริ แห่งตระกูลทาเกดะ โดยฝ่ายทาเกดะได้รับความสูญเสียอย่างหนักจนเป็นเหตุให้ต้องล่มสลายไปในการศึกที่แคว้นคาอิในเวลาต่อมาแต่กองทัพผสมโอดะ–โทกูงาวะนั้นไม่มีรายงานการเสียชีวิตของทหารฝ่ายตนเลยแม้แต่น้อย
* ค.ศ. 1582 อาเคจิ มิตสึฮิเดะ ขุนพลคนหนึ่งของโนบูนางะได้นำกำลังของตนเข้าโจมตีวัดฮนโนซึ่งเป็นที่พำนักของโนบูนางะและสังหารโนบูนางะได้ อีกทั้งยังยกกำลังเข้าตีปราสาทนิโจสังหารบุตรชายคนโตของโนบูนางะอีกด้วยแต่หลังจากนั้นอีกหนึ่งสัปดาห์ มิตสึฮิเดะก็ถูกกองกำลังของฮิเดโยะชิที่กลับมาจากการทำศึกกับตระกูลโมริเข้าโจมตีด้วยกำลังที่มากกว่า และมีกำลังพลมากกว่าชัยชนะจึงเป็นของฮิเดโยะชิด้วยเหตุนี้ฮิเดโยชิจึงประกาศตัวเองเป็นผู้พิทักษ์ของตระกูลโอดะแต่ไม่ได้รับการยอมรับจากขุนพลคนอื่น ๆ ของตระกูลโอดะและโทกูงาวะ อิเอยาซุ เพราะพวกเขาต่างก็มองเจตนาของฮิเดโยชิออก
* ค.ศ. 1583 ศึกโคมากิ–นางากูเตะ อิเอยาซุและไดเมียวคนอื่น ๆ ที่ยังแข็งข้อต่อฮิเดโยชิได้ยอมสงบศึกกับฮิเดโยชิแต่มีข้อแม้คือพวกเขาต้องส่งบุตรหลานหรือคนสำคัญในตระกูลไปพำนักที่ปราสาทโอซากะในฐานะตัวประกัน
* ค.ศ. 1590 ฮิเดะยะชิ รวมประเทศได้สำเร็จ และต่อมาได้ตั้งสภาผู้อาวุโสทั้งห้า ประกอบด้วยไดเมียว 5 คน (หนึ่งในนั้นคือ อิเอยาซุ ด้วย) เพื่อหวังให้เป็นผู้สำเร็จราชการแทนทายาทของฮิเดโยชิ ด้วยความจงรักภักดีต่อไป
* ค.ศ. 1600 เมื่อฮิเดโยชิถึงแก่กรรม ก็เกิดการแย่งอำนาจกันระหว่างไดเมียวทั้งห้า โดยแบ่งเป็นสองขั้วอำนาจระหว่างอิชิดะ มิตสึนาริ (ฝ่ายตะวันตก) กับโทกูงาวะ อิเอยาซุ (ฝ่ายตะวันออก) ทั้งสองฝ่ายมีการกระทบกระทั่งกันจนเป็นสงครามย่อย ๆ อยู่หลายครั้งแต่ในที่สุดเมื่อทั้งสองฝ่ายได้ทำการรบขั้นเด็ดขาดกันในยุทธการที่เซกิงาฮาระ ผลคือกองทัพฝ่ายตะวันออกเป็นฝ่ายได้ชัยชนะ ส่วนมิตสึนาริที่พ่ายแพ้ก็ถูกประหารโดยคำสั่งของตระกูลโทกูงาวะ
* ค.ศ. 1615 กองทัพโทกูงาวะเข้าโจมตีปราสาทโอซากะอันเป็นที่พำนักของตระกูลโทโยโตมิโดยไม่มีการเตือนล่วงหน้า แม้โทโยโตมิ ฮิเดโยริ (บุตรชายของฮิเดโยชิ)จะต่อต้านอย่างดุเดือดแต่ก็พ่ายแพ้และจบชีวิตตัวเองลงด้วยการคว้านท้องพร้อมกับมารดา
เหตุเฮลิคอปเตอร์เบลล์ตกที่จังหวัดนครราชสีมา พ.ศ. 2526

**เหตุเฮลิคอปเตอร์เบลล์ตกที่จังหวัดนครราชสีมา พ.ศ. 2526** เป็นอุบัติเหตุทางการบินที่เกิดขึ้นเมื่อวันที่ 8 มิถุนายน พ.ศ. 2526 เวลา 8.40 น. เฮลิคอปเตอร์แบบเบลล์ UH-1H Iroquois ของกองทัพบกไทย  เดินทางจากกองทัพภาคที่ 2 จังหวัดนครราชสีมา มุ่งหน้าไปยังจังหวัดมุกดาหาร พร้อมด้วยข้าราชการชั้นผู้ใหญ่จากกองทัพภาคที่ 2 และกระทรวงเกษตรและสหกรณ์ เพื่อไปสำรวจพื้นที่จัดสรรเป็นที่ทำกินสำหรับผู้ร่วมพัฒนาชาติไทย  เครื่องยนต์เกิดขัดข้อง และระเบิดกลางอากาศหลังจากนำเครื่องขึ้นไปได้ 5 นาที

## รายชื่อผู้เสียชีวิต
ผู้เสียชีวิต จำนวน 11 คน ได้แก่
* พลตรี เลิศ กนิษฐนาคะ - รองแม่ทัพภาคที่ 2
* พันเอกพิเศษ จรวย นิ่มดิษฐ์ - รองเสนาธิการ กองทัพภาคที่ 2
* พันเอก เสงี่ยม รัตนสีมากร - รองเสนาธิการ กองอำนวยการรักษาความมั่นคงภายในภาค 2
* พลตรี ชัยพร แตงฉ่ำ - หัวหน้ากองกิจการพลเรือน กองทัพภาคที่ 2
* นายกังวาล เทพหัสดิน ณ อยุธยา - รองปลัดกระทรวงเกษตรและสหกรณ์
* นายสมเพิ่ม กิตตินันท์ - รองอธิบดีกรมป่าไม้
* นายสนั่น ศรีวรุมณ์ - หัวหน้าโครงการภูพิงค์ จังหวัดมุกดาหาร
* ร้อยเอก บุญเทิด มีทองคำ - นักบินที่ 1
* ร้อยโท กงจักร แก้วคำ - นักบินที่ 2
* จ่าสิบเอก จำปา ชัยเสมา - ช่างเครื่อง
* จ่าสิบเอก บุญมี คำมานนท์ - ช่างเครื่อง

## อ้างอิง
* กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1 
* Thai Air Accidents (1980 to 1989) 

หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุทางการบินในปี พ.ศ. 2526
หมวดหมู่:อุบัติเหตุที่เกิดขึ้นกับอากาศยานของกองทัพบกไทย
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:เหตุการณ์ในจังหวัดนครราชสีมา
หมวดหมู่:อำเภอเมืองนครราชสีมา
วัดคลองบุญ

**วัดคลองบุญ** เป็นวัด ตั้งอยู่ที่ บ้านเลขที่ 62 หมู่ที่ 1 บ้านคลองควาย ตำบลน้ำเต้า อำเภอมหาราช พระนครศรีอยุธยา สังกัดคณะสงฆ์มหานิกาย มีที่ดินตั้งวัดเนื้อที่ 2 ไร่ 3 งาน 84 ตารางวา โฉนดที่ดิน
เลขที่ 7129 อาณาเขต ทิศเหนือติดต่อกับที่ดินของนายขีด ทิศใต้ติดกับแม่น้ำลพบุรี ทิศตะวันออกติดกับที่ดินนายณรงค์ ทิศตะวันตกติดต่อกับแม่น้ำลพบุรี มีที่ธรณีสงฆ์ 1 แปลง เนื้อที่ 5 ไร่ 80 ตารางวา โฉนดเลขที่ 5654

พื้นที่ตั้งเป็นที่ราบลุ่ม อยู่ริมฝั่งซ้ายของแม่น้ำลพบุรี อาคารเสนาสนะต่างๆ มี อุโบสถกว้าง  6.75 เมตร ยาว 12.51 เมตร สร้าง พ.ศ. 2458 โครงสร้างก่ออิฐถือปูน ทรงไทยโบราณ มีกำแพงแก้วโดยรอบ ศาลาการเปรียญกว้าง 8.75 เมตร ยาว 14.75 เมตร สร้าง พ.ศ. 2524  เป็นอาคารคอนกรีต ยกพื้นสูง หอสวดมนต์ กว้าง 8 เมตร ยาว 14.25 เมตร สร้าง พ.ศ. 2500 เป็นอาคารไม้ ยกพื้นสูง กุฏิสงฆ์ 6 หลังเป็นอาคารไม้ ทรงไทยโบราณใต้ถุนสูง สำหรับ ปูชนียวัตถุมี พระประธานในอุโบสถ และมีเจดีย์ ตั้งอยู่ด้านหลังของอุโบสถ สร้างขึ้นเมื่อ 2458

สร้างขึ้นเป็นวัดนับตั้งแต่ วันที่ 20 มกราคม พ.ศ. 2451 เดิมมีนามว่า “วัดคลองควาย” ได้เปลี่ยนนามเป็น “วัดคลองบุญ” ในปี พ.ศ. 2483 เพื่อให้มีความหมายที่เป็นมงคลยิ่งขึ้น ได้รับพระราชทานวิสุงคามสีมา วันที่ 20 พฤษภาคม พ.ศ. 2457 ปัจจุบัน พระสมุห์ชาญวุฒิ วุฑฺฒิญาโณ (ณ พัทลุง) เป็นเจ้าอาวาส

## รายชื่อเจ้าอาวาส
เจ้าอาวาส มี 9 รูป คือ 
# พระอธิการปลั่ง    พ.ศ. 2451 – 2473
# พระอธิการปั้น     พ.ศ. 2473 – 2490
# พระอธิการพวง    พ.ศ. 2490 – 2495
# พระอธิการประสิทธิ์ พ.ศ. 2495 – 2498
# พระใบฎีกาทองหล่อ พ.ศ. 2498 – 2505
# พระกระจ่าง      พ.ศ. 2505 – 2508
# พระสนิท       พ.ศ. 2508 – 2510
# พระอธิการแวว    พ.ศ. 2510 – 2514
# พระใบฎีกาทองอินทร์ พ.ศ. 2514 - 2553
# พระอธิการสำรวย สํวโร พ.ศ. 2553 - พ.ศ. 2565
# พระสมุห์ชาญวุฒิ วุฑฺฒิญาโณ พ.ศ. 2565 - ปัจจุบัน

## ประมวลภาพ

ไฟล์:มองจากทางเข้าด้านติดถนน.jpg|มองจากทางเข้าด้านติดถนน
ไฟล์:อุโบสถวัดคลองบุญ.jpg|อุโบสถวัดคลองบุญ
ไฟล์:ศาลาจตุรทิศ.jpg|ศาลาจตุรทิศ
ไฟล์:ศาลาที่ถัดจากพระอุโบสถ.jpg|ศาลาที่ถัดจากพระอุโบสถ
ไฟล์:ต้นโพธิ์หน้าทางขึ้นกุฏิ.jpg|ต้นโพธิ์หน้าทางขึ้นกุฏิ
ไฟล์:กุฏิสงฆ์ด้านใน.jpg|กุฏิสงฆ์ด้านใน
ไฟล์:พระพุทธรูปในหอสวด.jpg|พระพุทธรูปในหอสวด
ไฟล์:พระพุทธรูปในพระอุโบสถ.jpg|พระพุทธรูปในพระอุโบสถ


## อ้างอิง
* วัดคลองบุญ
*https://www.instagram.com/explore/locations/1489381564662540/
*หนังสือวัดคลองบุญ อำเภอมหาราช จังหวัดพระนครศรีอยุธยา

คลองบุญ
เวียดนามแอร์ไลน์ เที่ยวบินที่ 831

**เวียดนามแอร์ไลน์ เที่ยวบินที่ 831** เป็นอุบัติเหตุเครื่องบินตกในประเทศไทย พ.ศ. 2531 โดยสายการบินสัญชาติเวียดนาม (ปัจจุบันคือ เวียดนามแอร์ไลน์) นำผู้โดยสารบินจากฮานอยไปยังกรุงเทพมหานคร เมื่อวันที่ 9 กันยายน พ.ศ. 2531 ด้วยเครื่องบินตูโปเลฟ ตู-134 ทะเบียน VN-A102 ขณะเครื่องลดระดับลงจอด มีฝนตกหนักและทัศนวิสัยไม่ดี และมีรายงานว่าเครื่องถูกฟ้าผ่า  นักบินลดระดับความสูงไม่ถูกต้อง นำเครื่องลงผิดเป้าหมายและตกลงในพื้นที่หมู่ 6 ตำบลคูคต  อำเภอลำลูกกา จังหวัดปทุมธานี ใกล้กับหมู่บ้านเสมาฟ้าคราม เมื่อเวลา 11.37 น. ห่างจากสนามบิน 6 กิโลเมตร มีผู้เสียชีวิต 76 คน มีผู้รอดชีวิต 6 คน  ในจำนวนผู้เสียชีวิต มี รัฐมนตรีว่าการกระทรวงสาธารณสุขของเวียดนาม และเอกอัครราชทูตอินเดียประจำเวียดนาม รวมอยู่ด้วย

นักบินที่ 1 ซึ่งเป็นหนึ่งในผู้รอดชีวิต กล่าวว่าเครื่องบินตกเนื่องจากถูกฟ้าผ่า ในขณะที่ทางการโซเวียตซึ่งเป็นผู้ผลิตเครื่องบิน กลับไม่ยอมเปิดเผยรายละเอียดของกล่องดำ 

## อ้างอิง

* Plane Crash Info 

ว
หมวดหมู่:อุบัติเหตุทางการบินในปี พ.ศ. 2531
หมวดหมู่:อุบัติเหตุของเครื่องบินตูโปเลฟ ตู-134
หมวดหมู่:อุบัติเหตุที่เกิดขึ้นกับเวียดนามแอร์ไลน์
หมวดหมู่:เหตุการณ์ในจังหวัดปทุมธานี
หมวดหมู่:อำเภอลำลูกกา
เหตุเฮลิคอปเตอร์เบลล์ตกที่จังหวัดนครปฐม พ.ศ. 2516

**เหตุเฮลิคอปเตอร์เบลล์ตกที่จังหวัดนครปฐม พ.ศ. 2516** เป็นอุบัติเหตุที่เกิดกับคณะนายทหารและนายตำรวจชั้นผู้ใหญ่ จำนวนประมาณ 60 คนที่เดินทางไปตั้งค่ายพักแรม เพื่อฉลองวันเกิด และใช้อาวุธสงครามล่าสัตว์ป่าภายในเขตรักษาพันธุ์สัตว์ป่าทุ่งใหญ่นเรศวร จังหวัดกาญจนบุรี ระหว่างวันที่ 26-29 เมษายน พ.ศ. 2516 ทั้งที่มีความพยายามขัดขวางโดยเจ้าหน้าที่อุทยาน สื่อมวลชนและนิสิตนักศึกษาชมรมอนุรักษ์ธรรมชาติ โดยหนึ่งในผู้ร่วมคณะ มี พันเอกณรงค์ กิตติขจร และดาราสาว เมตตา รุ่งรัตน์ รวมอยู่ด้วย ต่อมาคณะข้าราชการนี้ได้เดินทางกลับกรุงเทพมหานครด้วยเฮลิคอปเตอร์ของกองทัพบก จำนวน 2 ลำ แต่เฮลิคอปเตอร์ลำหนึ่ง หมายเลข ทบ.6102 เกิดอุบัติเหตุตกระหว่างทาง ที่อำเภอบางเลน จังหวัดนครปฐม มีผู้เสียชีวิต 6 คน ทราบชื่อคือ พ.ต. ไฉน พุกบุญมี ร.อ.อาวุธ อำพันวงศ์ พ.ต.ท. บัญญัติ ไทยภักดี พ.ต.ฉนำ ยุวบำรุง ผู้บาดเจ็บได้แก่ พันตำรวจเอก อมร ยุกตะนันท์ พันโท จำนงค์ รอดเจริญ นาย อนุสรณ์ ยุกตะนันท์ จ่าสิบโท สมรชัย สุขมาก และพบซากสัตว์ป่า โดยเฉพาะซากกระทิง เป็นจำนวนมาก  

จอมพลถนอม กิตติขจร นายกรัฐมนตรีในขณะนั้น ออกมาแถลงว่า เฮลิคอปเตอร์ลำที่ตกได้เดินทางไปปฏิบัติภารกิจลับเกี่ยวกับความมั่นคง และการรักษาความปลอดภัยแก่นายพลเน วิน นายกรัฐมนตรีพม่าซึ่งเดินทางมาเยือนประเทศไทยในเวลานั้นพอดี

จากเหตุการณ์นี้ ทำให้เกิดความไม่พอใจในหมู่นักศึกษา  ศูนย์กลางนิสิตนักศึกษาแห่งประเทศไทย (ศนท.) ได้ออกหนังสือชื่อ "บันทึกลับจากทุ่งใหญ่"  เปิดโปงเกี่ยวกับกรณีนี้ ตามด้วยหนังสือชื่อ "มหาวิทยาลัยที่ไม่มีคำตอบ" โดยนักศึกษามหาวิทยาลัยรามคำแหง ส่งผลให้มีการคัดชื่อนักศึกษาจำนวน 9 คน ออกจากมหาวิทยาลัย ด้วยข้อหาว่าเป็นการเสียดสีรัฐบาล และเป็นจุดเริ่มต้นของการประท้วงอย่างต่อเนื่อง และนำมาซึ่ง เหตุการณ์ 14 ตุลา

วันจันทร์ที่ 6 สิงหาคม พ.ศ. 2516 ณ วัดมกุฏกษัตริยาราม มีพิธีพระราชทานเพลิง พ.ต.ท. บัญญัติ ไทยภักดี

## อ้างอิง

 

หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุทางการบินในปี พ.ศ. 2516
หมวดหมู่:เหตุการณ์ 14 ตุลา
หมวดหมู่:อุบัติเหตุที่เกิดขึ้นกับอากาศยานของกองทัพบกไทย
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:เหตุการณ์ในจังหวัดนครปฐม
หมวดหมู่:อำเภอบางเลน
เหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524

**เหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524** เป็นอุบัติเหตุทางการบินที่เกิดขึ้นเมื่อวันที่ 5 กันยายน พ.ศ. 2524  เฮลิคอปเตอร์แบบเบลล์ 205A-1 ของกรมตำรวจ นำสมาชิกสภาผู้แทนราษฎรเดินทางไปเยี่ยมชมโครงการหลวง ที่สถานีเกษตรหลวงอ่างขาง ตำบลแม่งอน อำเภอฝาง จังหวัดเชียงใหม่ เครื่องเกิดขัดข้องจนตกในหุบเขา ตำบลแม่สูน อำเภอฝาง และไม่มีผู้รอดชีวิต

## ผู้เสียชีวิต
ผู้เสียชีวิต จำนวน 11 คน ในจำนวนนี้เป็นสมาชิกสภาผู้แทนราษฎรถึง 6 คน ได้แก่
* นายชัยทิพย์ น่วมทนง - สมาชิกสภาผู้แทนราษฎรกรุงเทพมหานคร
* นายคล้าย จิตพิทักษ์ - สมาชิกสภาผู้แทนราษฎรจังหวัดพัทลุง
* นายหัด ดาวเรือง - สมาชิกสภาผู้แทนราษฎรจังหวัดมหาสารคาม
* นายปรุงศักดิ์ ไชยหาญ - สมาชิกสภาผู้แทนราษฎรจังหวัดมหาสารคาม
* พันตำรวจเอก กฤช สังขทรัพย์ - สมาชิกสภาผู้แทนราษฎรจังหวัดเลย และ รัฐมนตรีช่วยว่าการกระทรวงเกษตรและสหกรณ์
* นายไพฑูรย์ โหตระไวศยะ - สมาชิกสภาผู้แทนราษฎรจังหวัดอุบลราชธานี
* พลอากาศเอก บัญชา เมฆวิชัย - รองปลัดกระทรวงกลาโหม
* นายสุนทรเทพ ศรีเวศร์  - ผู้สื่อข่าวกรมประชาสัมพันธ์
* ร้อยตำรวจโท องอาจ สุวรรณกูฐ นักบินที่ 1
* ร้อยตำรวจโท สิทธิไกร หลักคงคา นักบินที่ 2
* จ่าสิบตำรวจ ธานินทร์ สิทธิราชา ช่างอากาศยาน

## ผลสืบเนื่อง

จากการที่มีสมาชิกสภาผู้แทนราษฎรเสียชีวิตในเหตุการณ์นี้จำนวน 6 คน จึงต้องมีการจัดการเลือกตั้งใหม่ในพื้นที่ซึ่งกลุ่ม ส.ส. ดังกล่าวสังกัด จำนวน 5 จังหวัด 6 เขตเลือกตั้ง ประกอบด้วยกรุงเทพมหานคร เขต 10, พัทลุง เขต 1, มหาสารคาม เขต 1 กับ 2, เลย เขต 1 และอุบลราชธานี เขต 1
## อ้างอิง
* กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1
* Thai Air Accidents (1980 to 1989) 

ฮ
ฮ
หมวดหมู่:อุบัติเหตุที่เกิดขึ้นกับอากาศยานของสำนักงานตำรวจแห่งชาติ
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:เหตุการณ์ในจังหวัดเชียงใหม่
หมวดหมู่:อำเภอฝาง
หมวดหมู่:ประเทศไทยในปี พ.ศ. 2524
ประเทศไทยในโอลิมปิกฤดูร้อน 1956

**[[ประเทศไทย]]**ได้เข้าร่วมการแข่งขันในโอลิมปิกฤดูร้อน 1956 ครั้งที่ 16 จัดขึ้นที่เมืองเมลเบิร์น ประเทศออสเตรเลีย ระหว่างวันที่ 22 พฤศจิกายน - 8 ธันวาคม ค.ศ. 1956 (พ.ศ. 2499)

## การแข่งขัน

## กรีฑา

ในประเภทกรีฑา มีนักกีฬาของประเทศไทยเข้าแข่งขันทั้งหมด 8 คน ได้แก่
* ผล ใจสว่าง
* ไพบูลณ์ วัชพรรณ
* มนตรี ศรีนาคา
* มนัญ บำรุงพฤกษ์
* วันจักร วรดิลก
* สมนึก ศรีสมบัติ
* สมศักดิ์ ทองอร่าม
* เสน่ห์ วงศ์ชะอุ่ม

## บาสเกตบอล

ในประเภทบาสเกตบอล มีนักกีฬาเข้าร่วมแข่งขันทั้งหมด 11 คน ได้แก่
* กวง แซ่ลิ้ม
* กิรินทร์ ชวาลย์วงศ์
* คุณ แซ่ลิ้ม
* จันทร แซ่ลิ้ม
* ชลอ สุนทร
* มงคล อิ่มมโนรมย์
* สุรกิจ ลกพานิชย์
* โสภณ จุลมณี
* วิชิต อิ่มน้อย
* วิสิตย์ ชัยเจริญ
* อำพล สรานนท์

## ฟุตบอล

ประเทศไทยได้เข้าร่วมแข่งขันกีฬาโอลิมปิกประเภทกีฬาฟุตบอลเป็นครั้งแรก โดยฟุตบอลทีมชาติไทยชุดเมลเบิร์น มีนายกอง วิสุทธารมณ์ เป็นผู้จัดการทีม นายบุญชู สมุทรโคจร เป็นผู้ควบคุมทีม และมีนักกีฬาร่วมการแข่งขันจำนวน 13 คนได้แก่

โอลิมปิกในครั้งนี้ การแข่งขันฟุตบอลรอบสองหรือรอบ 16 ทีมสุดท้ายใช้การจับสลากประกบคู่ ซึ่งทีมแพ้จะตกรอบทันที และวันที่ 26 พฤศจิกายน พ.ศ. 2499 ณ สนามกีฬาของนครเมลเบิร์น ทีมชาติไทยลงสนามพบทีมชาติอังกฤษ และเป็นฝ่ายพ่ายแพ้ต่อทีมชาติอังกฤษ 1-9 ทำให้ตกรอบไปทันที

### รอบแบ่งกลุ่ม

## มวยสากลสมัครเล่น

ในประเภทมวยสากลสมัครเล่น มีนักกีฬาเข้าร่วมแข่งขันทั้งหมด 5 คน ได้แก่
* ชื่น ปัตตพงศ์
* นนทศิลป์ ธยานศิลป์
* ผจญ เมืองสนธ์
* วิชัย ลิ้มเจริญ
* สืบ จุลฑะเกาศลย์
ในการแข่งขันครั้งนี้ เป็นครั้งแรกที่ไทยส่งนักมวยสากลสมัครเล่นเข้าแข่งขัน โดย ชื่น ปัตตพงศ์ เป็นนักมวยคนแรกที่ขึ้นชกเมื่อ 24 พฤศจิกายน พ.ศ. 2499 แต่เป็นฝ่ายแพ้ ตกรอบ

## เรือใบ
พระวรวงศ์เธอ พระองค์เจ้าพีรพงศ์ภาณุเดช

## อ้างอิง

## แหล่งข้อมูลอื่น
* คณะกรรมการโอลิมปิกแห่งประเทศไทย - กีฬาและสถิติ 

ทไย
1956
ประเทศไทยในโอลิมปิกฤดูร้อน 1952

**[[ประเทศไทย|ราชอาณาจักรไทย]]**ได้เข้าร่วมการแข่งขันในโอลิมปิกฤดูร้อน 1952 ครั้งที่ 15 จัดขึ้นที่กรุงเฮลซิงกิ สาธารณรัฐฟินแลนด์ ระหว่างวันที่ 19 กรกฎาคม - 3 สิงหาคม ค.ศ. 1952 (พ.ศ. 2495) ซึ่งถือว่าเป็นการเข้าร่วมการแข่งขันกีฬาโอลิมปิกฤดูร้อนครั้งแรกของราชอาณาจักรไทย โดยราชอาณาจักรไทยได้ส่งนักกีฬาร่วมการแข่งขันเพียงชนิดเดียว คือ กรีฑา และเป็นเพียงนักกีฬาชายเท่านั้น แม้ทีมนักกีฬาไทยจะไม่ประสบความสำเร็จมากมายนัก แต่ก็ถือว่าเป็นการเปิดประเทศให้ทั่วโลกได้รู้จักจากการมีส่วนร่วมในกีฬาโอลิมปิกฤดูร้อนครั้งแรกนี้

## การแข่งขัน

## กรีฑา

ในประเภทกรีฑา มีนักกีฬาของประเทศไทยเข้าแข่งขันทั้งหมด 11 คน แบ่งตามประเภทได้ดังนี้


;สัญลักษณ์
***Note**–Ranks given for track events are within the athlete's heat only
***Q** = ผ่านการคัดเลือกในรอบต่อไป
***q** = Qualified for the next round as a fastest loser *or*, in field events, by position without achieving the qualifying target
***NR** = สถิติระดับประเทศ
*N/A = Round not applicable for the event
*Bye = Athlete not required to compete in round
***H** = ฮีท/กลุ่ม


;ชาย
;ประเภทลู่

### วิ่งกระโดดไกล

### นักกีฬาสำรอง
* ปัจจัย สมาหาร
* พยันต์ มหาวัจน์
* สอ้าน ชำนิการ

## เจ้าหน้าที่
* พระยาจินดารักษ์ - ประธานคณะกรรมการโอลิมปิกแห่งประเทศไทย
* สวัสดิ์ เลขยานนท์ - เลขาธิการคณะกรรมการโอลิมปิกแห่งประเทศไทย
* กอง วิสุทธามณ์ - กรรมการโอลิมปิกแห่งประเทศไทย
* โฉลก โกมารกุล ณ นคร - กรรมการโอลิมปิกแห่งประเทศไทย
* พันเอก เผชิญ นิมิบุตร - อธิบดีกรมพลศึกษา ผู้มีเกียรติซึ่งคณะกรรมการโอลิมปิกแห่งประเทศไทยเชิญไปชมการแข่งขัน

## อ้างอิง

ทไย
1952
ประเทศไทยในโอลิมปิกฤดูร้อน 1964

**ประเทศไทย** เข้าร่วมแข่งขันกีฬาโอลิมปิกฤดูร้อน ครั้งที่ 18 ค.ศ. 1964 (พ.ศ. 2507) ณ กรุงโตเกียว ประเทศญี่ปุ่น ระหว่างวันที่ 10-24 ตุลาคม พ.ศ. 2507 คณะกรรมการโอลิมปิกแห่งประเทศไทยได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 57 คน เข้าร่วมการแข่งขันใน 8 ชนิดกีฬา

## กีฬากรีฑา
มีนักกีฬา 20 คน

## กีฬาจักรยาน
มีนักกีฬา 10 คน

## กีฬามวยสากล
มีนักกีฬา 4 คน

## กีฬายกน้ำหนัก
มีนักกีฬา 5 คน

## กีฬายิงปืน
มีนักกีฬา 8 คน

## กีฬายูโด
นักกีฬา 3 คน
* เอี่ยม หัสสรังสี
* อุดม รัศมีลงกรณ์
* พิพัฒน์ สิงหเสนี

## กีฬาเรือใบ
มีนักกีฬา 3 คน

## กีฬาว่ายน้ำ
มีนักกีฬา 4 คน
* ณรงค์ โชคอำนวย
* สมชาย ริมปิชาติ
* วีรยุทธ กลำบรรจง
* สมชาย โชติพนัง

## อ้างอิง

หมวดหมู่:ประเทศไทยในโอลิมปิกฤดูร้อน
หมวดหมู่:ชาติในโอลิมปิกฤดูร้อน 1964
ประเทศไทยในโอลิมปิกฤดูร้อน 1968

**ประเทศไทย**เข้าร่วมการแข่งขัน**กีฬาโอลิมปิกฤดูร้อน 1968** ที่เม็กซิโกซิตี ประเทศเม็กซิโก โดยส่งนักกีฬาทั้งหมด 41 คนเป็นชายล้วน เข้าร่วมแข่งขันใน 6 ชนิดกีฬา 

## นักกีฬาที่เข้าร่วมการแข่งขัน

## จักรยาน

:มีนักกีฬา 7 คน

## ฟุตบอล

:มีนักกีฬา 18 คน

### กลุ่ม D

----

----

----

----

----

----

## มวยสากลสมัครเล่น

:มีนักกีฬา 3 คน คือ 
* ประพันธ์ ด้วงชะอุ่ม 
* เชิดชัย อุดมไพจิตรกุล
* นิยม ประเสริฐสม

## ยกน้ำหนัก

:มีนักกีฬา 2 คน

## ยิงปืน

:มีนักกีฬา 9 คน

## เรือใบ

:มีนักกีฬา 1 คน 

## อ้างอิง

หมวดหมู่:ประเทศไทยในโอลิมปิกฤดูร้อน
หมวดหมู่:ชาติในโอลิมปิกฤดูร้อน 1968
ประเทศไทยในโอลิมปิกฤดูร้อน 1976

**ประเทศไทยเข้าร่วมการแข่งขันโอลิมปิกฤดูร้อน พ.ศ. 2519** ที่มอนทรีออล แคนาดา โดยมีนักกีฬา 42 คน ชาย 39 คน หญิง 3 คน แข่งขันใน กีฬา 11 ประเภท ครั้งนี้ประเทศไทยได้เหรียญรางวัลเป็นครั้งแรก จากพเยาว์ พูนธรัตน์ ในกีฬามวยสากลสมัครเล่น ส่งผลให้ไทยเป็นประเทศที่สามในเอเชียตะวันออกเฉียงใต้ที่ได้เหรียญรางวัลในกีฬาโอลิมปิก รองจากฟิลิปปินส์ (เหรียญทองแดง กีฬาว่ายน้ำ พ.ศ. 2471) และสิงคโปร์ (เหรียญเงินกีฬายกน้ำหนัก พ.ศ. 2503) และต้องรออีก 20 ปี ประเทศไทยจึงจะได้เหรียญทองแรกในกีฬาโอลิมปิก ใน พ.ศ. 2539

## เหรียญรางวัล

### เหรียญทองแดง
* พเยาว์ พูนธรัตน์  มวยสากลสมัครเล่น  รุ่นไลท์ฟลายเวท

## ผลการแข่งขัน

### กีฬากรีฑา
มีนักกีฬา 4 คน

### กีฬาจักรยาน
มีนักกีฬา  7 คน

### กีฬาฟันดาบ
มีนักกีฬา 5 คน (ทีม 4 คน ตัวสำรอง 1 คน): เสน่ห์ เชาว์สุรินทร์, ทวีวัฒน์ หุราพันธ์, สุทธิพงษ์ สันติเทวกุล, เริงยศ ศรีวรพงษ์พันธ์, สมชัย ตรังเจริญงาม

### กีฬามวยสากลสมัครเล่น
มีนักกีฬา 5 คน

### กีฬายกน้ำหนัก
มีนักกีฬา 1 คน

### กีฬายิงธนู
มีนักกีฬา 3 คน: อมรรัตน์ แก้วไพฑูรย์, วัลลภ โพทะยะ, วิจิตร สุขสมปอง

### กีฬายิงปืน
มีนักกีฬา 13 คน

### กีฬายูโด
มีนักกีฬา 1 คน

### กีฬาเรือใบ
มีนักกีฬา 2 คน

### กีฬาว่ายน้ำ
มีนักกีฬา 3 คน

## อ้างอิง

## แหล่งข้อมูลอื่น
* Official Olympic Reports 
* International Olympic Committee results database

หมวดหมู่:ประเทศไทยในโอลิมปิกฤดูร้อน
ประเทศไทยในโอลิมปิกฤดูร้อน 1984

**[[ประเทศไทย]]** เข้าแข่งขันใน**[[โอลิมปิกฤดูร้อน 1984]]** ที่ลอสแอนเจลิส สหรัฐอเมริกา โดยทีมชาติไทยได้เข้าร่วมในการแข่งขันฤดูร้อนอีกครั้งภายหลังจากการคว่ำบาตรโอลิมปิก 1980

## เหรียญรางวัล
;เหรียญเงิน
* ทวี อัมพรมหา  มวยสากลสมัครเล่น รุ่นไลท์เวลเตอร์เวท

## นักกีฬาที่เข้าร่วมการแข่งขัน
;กีฬากรีฑา
:มีนักกีฬา 12 คน

;กีฬามวยสากลสมัครเล่น
:มีนักกีฬา 7 คน

;กีฬายิงธนู
:มีนักกีฬา 2 คน

;การแข่งขันบุคคลชาย
* อำพล อำมฤคขจร - 2342 คะแนน (→ อันดับที่ 46)
* วชิระ ปิยะภัทรา - 2328 คะแนน (→ อันดับที่ 50)

;กีฬายิงปืน
:มีนักกีฬา 13 คน

;กีฬายิงเป้าบิน
:มีนักกีฬา 4 คน

;กีฬาเรือใบ
:มีนักกีฬา 2 คน

## อ้างอิง
* Official Olympic Reports 
* International Olympic Committee results database

หมวดหมู่:ประเทศไทยในโอลิมปิกฤดูร้อน
ประเทศไทยในโอลิมปิกฤดูร้อน 1992

**ประเทศไทยในโอลิมปิกฤดูร้อน 1992** 

## เหรียญรางวัล
;เหรียญทองแดง
* อาคม เฉ่งไล่ มวยสากลรุ่นเวลเตอร์เวท 67 ก.ก.

## นักกีฬาที่เข้าร่วมการแข่งขัน

### กีฬากรีฑา
มีนักกีฬา  22  คน

### กีฬาแบดมินตัน
มีนักกีฬา  8  คน

;ประเภทหญิงเดี่ยว

* สมหฤทัย เจริญศิริ  ได้เข้าไปแข่งขันในรอบ 8 คนสุดท้าย
** ชนะ จอยคิทมิลเลอร์(สหรัฐอเมริกา)  2:1
** ชนะ คริสติน แม็กนุสสัน (สวีเดน)  2:1
** ชนะ เพอร์นิล เนเดอร์การ์ด (เดนมาร์ก) 2:1
** แพ้ ซูซี่ ซูซันติ (อิโดนีเซีย)  0:2
* พรสวรรค์ ปลั่งเวช  ได้เข้าไปแข่งขันในรอบ 16 คน
** ชนะ วิคเตอเรีย ฮิสตอฟ (บัลแกเรีย)  2:0
** ชนะ โรน่า โรเบิร์ตสัน (นิวซีแลนด์)  2:1
** แพ้ ซาร์เวนด้า (อินโดนีเซีย)  

;ประเภทหญิงคู่
* ลดาวัลย์ มูลศาสตรสาทร และ ปิยะทิพย์ ศันสนียกุลวิไล 
** ชนะ มาร์ติน ซัวซ่า และ แวดาน่า (มอริเชียส)  2:0
** แพ้ กิล ยอง อาห์ และ ซิม อุน จุง  (เกาหลีใต้)  0:2

;ประเภทชายเดี่ยว
* สมพล คูเกษมกิจ
** ชนะ แอนเดอร์ส นีลเซน (อังกฤษ)  2:1
** แพ้ อลัน บูดีกุสุมา (อินโดนีเซีย)  0:2
* ธีรนันท์ เชียงทา
** ชนะ บรอดดี้ สริสเตียนเซ่น (ไอซ์แลนด์)  2:0
** ชนะ คริสโจกิส (สหรัฐอเมริกา)  2:1
** แพ้ เฮอร์มาวัน ซูซันโต้ (อินโดนีเซีย)  0:2

;ประเภทชายคู่
* ศิริพงษ์ ศิริภูล และ ปราโมทย์ ธีระวิวัฒน์
** ชนะ ออสเตอร์เบิร์ก และ แอนตันสัน (สวีเดน)  2:0
** แพ้ เทียนบิงยี่ และ ลียองโบ (จีน)  1:2

### กีฬาเทนนิส

มีนักกีฬา  2  คน

### กีฬามวยสากลสมัครเล่น

มีนักกีฬา  6  คน

* ประมวนศักดิ์ โพธิ์สุวรรณ รุ่นไลท์ฟลายเวท 48 ก.ก.
** รอบแรก ชนะ ออไบนส์ (จาเมกา), RSC:2
** รอบที่ 2 แพ้  แจน ควอสต์ (เยอรมนี), 2:11
* วิชัย ขัดโพธิ์ รุ่นฟลายเวท 51 ก.ก.
** รอบแรก แพ้อาร์เอสซี มาริโอ ล็อก (เยอรมนี)
* ชาตรี สุวรรณยอด รุ่นแบดมินตัน 54 ก.ก.
** รอบแรก ชนะคะแนน วีแอนโดนอฟ (ทีมรวมเฉพาะกิจเครือรัฐเอกราช)
** รอบที่ 2 แพ้คะแนน  โมฮัมเหม็ด ซาโบ (ไนจีเรีย)
* สมรักษ์ คำสิงห์ รุ่นเฟเธอร์เวท 57 ก.ก.
** รอบแรก ชนะคะแนน ไมเคิล สเตรนจ์ (แคนาดา)
** รอบที่ 2 แพ้คะแนน ฟอสติโน่ เรเยส (สเปน)
* อาคม เฉ่งไล่ รุ่นเวลเตอร์เวท 67 ก.ก.
** รอบแรก ชนะคะแนน คาเทริ ยูเซฟ (อิหร่าน)
** รอบที่ 2 ชนะคะแนน นิโคเดมัส โอโดเร่ (เคนยา) 
** รอบที่ 3 ชนะคะแนน คาร์ปาเซีย อัสคาส (ลิทัวเนีย)
** รอบรองชนะเลิศ แพ้คะแนน  ไมเคิล คาร์รูธ (ไอร์แลนด์)
* ชลิต บุญสิงคาร รุ่นไลท์มิดเดิ้ลเวท 71 ก.ก.
** รอบแรก ชนะคะแนน ลูกัส ฟรังก้า (บราซิล)
** รอบที่ 2 แพ้อาร์เอสซี ออร์ฮาน เดลิบาส (ฮอลแลนด์)

### กีฬายกน้ำหนัก

มีนักกีฬา  1  คน

* ประเสริฐ สุ่มประดิษฐ์ รุ่น 82.5 ก.ก.
** ท่าสแนทช์  ยกได้  132.5 ก.ก.
** ท่าคลีนแอนด์เจิร์ค  ยกได้  165 ก.ก.
** น้ำหนักรวม  297.5 ก.ก.

### กีฬายูโด

มีนักกีฬา  2  คน

### กีฬายิงปืน

มีนักกีฬา  2  คน

* รำไพ ศรีใย  แข่งขันประเภทปืนสั้นสตรี
** ทำคะแนนได้  574 คะแนน  (ได้อันดับที่ 18 ในจำนวนผู้เข้าแข่งขันทั้งหมด 41 คน)
* สมาน จงสุข แข่งขันประเภทปืนอัดลม
** ทำคะแนนได้  583 คะแนน  (ได้อันดับที่ 31 ในจำนวนผู้เข้าแข่งขันทั้งหมด 44 คน)

### กีฬาว่ายน้ำ

มีนักกีฬา  5  คน

### กีฬาวินเซิร์ฟ

มีนักกีฬา  2  คน

หมวดหมู่:ประเทศไทยในโอลิมปิกฤดูร้อน
ประเทศไทยในโอลิมปิกฤดูร้อน 1960

**ประเทศไทย** เข้าร่วมแข่งขันกีฬาโอลิมปิกฤดูร้อน ครั้งที่ 17 ค.ศ. 1960 (พ.ศ. 2503) ณ กรุงโรม ประเทศอิตาลี ระหว่างวันที่ 25 สิงหาคม - 11 กันยายน พ.ศ. 2503 คณะกรรมการโอลิมปิกแห่งประเทศไทยได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 20 คน เข้าร่วมการแข่งขันใน 4 ชนิดกีฬา

## ผลการแข่งขัน

### กีฬากรีฑา
:มีนักกีฬา 8 คน

### กีฬามวยสากลสมัครเล่น
:มีนักกีฬา 5 คน

### กีฬายิงปืน
:มีนักกีฬา  5 คน

### กีฬาเรือใบ
:มีนักกีฬา 1 คน คือ พระวรวงศ์เธอ พระองค์เจ้าพีรพงศ์ภาณุเดช

## อ้างอิง

หมวดหมู่:ประเทศไทยในโอลิมปิกฤดูร้อน
ประเทศไทยในโอลิมปิกฤดูร้อน 1988

**[[ประเทศไทย]]** เข้าร่วมการแข่งขันกีฬา**[[โอลิมปิกฤดูร้อน 1988]]** ที่ โซล ประเทศเกาหลีใต้ เป็นครั้งแรกที่มีนางงามร่วมเดินพาเหรดขบวนนักกีฬาไทยเข้าสู่สนามกีฬาโอลิมปิก ในพิธีเปิดโดย พรทิพย์ นาคหิรัญกนก ขณะดำรงตำแหน่งนางงามจักรวาล 1988

## ผู้เข้าร่วมแข่งขัน
รายชื่อต่อไปนี้คือผู้เข้าแข่งขันในครั้งนี้

## เหรียญรางวัล

### เหรียญทองแดง
* ผจญ มูลสัน  มวยสากลสมัครเล่น  รุ่นแบนดัมเวท

## อ้างอิง

## แหล่งข้อมูลอื่น
*Official Olympic Reports 
*International Olympic Committee results database

หมวดหมู่:ประเทศไทยในโอลิมปิกฤดูร้อน
ไทย
หมวดหมู่:ชาติในโอลิมปิกฤดูร้อน 1988
ทีลา เทกีลา

thumb|ทีลา เทกีลา

**ทีลา เหงียน** () หรือชื่อในวงการแสดงว่า **ทีลา เทกีลา** (Tila Tequila) นางแบบสาวอเมริกันเชื้อสายเวียดนาม  โด่งดังจากการไปเป็นแบบปกนิตยสารเซ็กซี่ และงานเรียลลิตี้ ชื่อว่า *A Shot at Love With Tila Tequila* ที่ออกอากาศทางช่อง เอ็มทีวี 

ทีลา เทกีลา เกิดในประเทศสิงคโปร์หลังจากครอบครัวชาวเวียดนามของเธอหนีออกนอกประเทศ ไปตั้งหลักที่เมืองฮุสตัน รัฐเท็กซัส สมัยที่เธอยังเด็ก ทีลาในวัยรุ่นนั้นมีนิสัยเป็นทอมบอยและเกเร 

ทีลา ถูกค้นพบโดยแมวมองของนิตยสารเพลย์บอยในวัย 18 จนได้ไปเป็นแบบให้กับนิตยสาร รวมทั้งกับ Stuff และ Maxim ด้วย

## ผลงาน
* *A Shot at Love with Tila Tequila*
* *A Shot at Love 2 with Tila Tequila*

## อ้างอิง

* สุดมั่ว! เรียลิตี้ หนุ่มล่ำแข่งกับเลสเบี้ยน พิชิตใจนางแบบไบเซ็กซ์ชวล

## แหล่งข้อมูลอื่น
* เว็บไซต์อย่างเป็นทางการ  
* 
*  มายสเปซของทีลา เทกีลา
* ประวัติที่นิตยสารไทม์ 

หมวดหมู่:นางแบบอเมริกัน
หมวดหมู่:หญิงรักร่วมเพศชาวอเมริกัน
หมวดหมู่:บุคคลจากรัฐเท็กซัส‎
ภาษาสวาน

**ภาษาสวาน** ( *lušnu nin*; ) เป็นภาษาที่ใช้พูดทางตะวันตกเฉียงเหนือของจอร์เจียที่พูดโดยชาวสวาน ซึ่งมีผู้พูดประมาณระหว่าง 30,000 ถึง 80,000 คน ทางยูเนสโกจัดให้ภาษาสวาน "เป็นภาษาใกล้สูญแน่นอน"

## การกระจายตัว
ภาษาสวานเป็นภาษาแม่ของชาวสวานราว 30,000 คน มีบางส่วนอยู่ในอับฮาเซีย ไม่มีระบบการเขียน ผู้พูดส่วนใหญ่พูดภาษาจอร์เจียเป็นภาษาที่สอง จำนวนผู้พูดภาษานี้เริ่มลดลง จัดเป็นภาษาที่ใกล้ตาย

## ประวัติ
ภาษาสวานเป็นภาษาในกลุ่มคอเคซัสใต้ที่ต่างจากอีกสามภาษาในกลุ่มเดียวกันคือภาษาจอร์เจีย ภาษาลาซและภาษาเมเกรเลีย และไม่อาจเข้าใจกับภาษาใดได้เลย เชื่อกันว่าภาษาสวานแยกออกจากภาษาอื่นเมื่อราว 1,457 ปีก่อนพุทธศักราช ก่อนการแยกตัวของภาษาจอร์เจียราวหนึ่งพันปี 

## ลักษณะ
ภาษาสวานมีพยัญชนะมากเช่นเดียวกับภาษากลุ่มคอเคซัสใต้อื่น ๆ เป็นภาษากึ่งสัมพันธการก ภาษาสวานมีเสียง /q/ (ไม่ก้อง มีลม เสียงกัก) และเสียงเลื่อนไหลของ /w/ และ /y/ มีสระมากกว่าภาษาจอร์เจีย โดยสำเนียงบาลเหนือของภาษาสวานมีสระมากสุดคือมีทั้งหมด 18 เสียง โดยมีทั้งเสียงสั้นและเสียงยาวของ /a e i o u ä ö ü ə/ ในขณะที่ภาษาจอร์เจียมีเพียงห้าเสียง ลักษณะทางสัทวิทยาใกล้เคียงกับภาษาในกลุ่มเดียวกันที่ต่างไปคือระบบการผันคำกริยา

## อ้างอิง

### ข้อมูลทั่วไป
* 
* 
* 

## แหล่งข้อมูลอื่น

* Svan at TITUS database
* ECLING - Svan (includes audio/video samples).
* Svan alphabet and language at Omniglot
* Svan Youth literature in Svan language

สวาน
ภาษาแอราเมอิกใหม่ตะวันตก

**ภาษาแอราเมอิกใหม่ตะวันตก** เป็นภาษาแอราเมอิกใหม่ที่ใช้พูดในซีเรียตะวันตก เป็นสำเนียงของภาษาแอราเมอิกตะวันตกสำเนียงเดียวที่เหลืออยู่ ส่วนภาษาแอราเมอิกใหม่ที่เหลืออื่น ๆ อยู่ในกลุ่มตะวันออก คาดว่าภาษานี้อาจเป็นส่วนที่เหลืออยู่ของสำเนียงยุคกลางตะวันตกที่เคยใช้พูดในหุบเขาดอโรนเตสในพุทธศตวรรษที่ 15 ปัจจุบันใช้พูดในหมู่บ้านมาอัลโออูลา (ภาษาอาหรับ: معلولة‎) บาคอา (ภาษาอาหรับ: بخعة‎) และ จุบบาดิน (ภาษาอาหรับ: جبّعدين‎) ที่อยู่ทางเหนือของดามัสกัสไป 60 กม. โดยสำเนียงของหมู่บ้านบาคอามีลักษณะอนุรักษนิยมที่สุด โดยได้รัยบอิทธิพลจากภาษาอาหรับน้อย ส่วนสำเนียงของหมู่บ้านจุบบาดินเปลี่ยนไปมากที่สุด กลุ่มชนเหล่านี้เคยนับถือศาสนาคริสต์ก่อนการเข้ามาของศาสนาอิสลาม ปัจจุบันเหลือเพียงหมู่บ้านมาอัลโออูลาเท่านั้นที่ยังนับถือคริสต์ นอกนั้นเปลี่ยนไปนับถือศาสนาอิสลามหมดแล้ว

## อ้างอิง
* Arnold, Werner (1989f) Das Neuwestaramäische. 5 Volumes. Wiesbaden: Harrassowitz. 
* Arnold, Werner (1990). New materials on Western Neo-Aramaic. In Wolfhart Heinrichs (Ed.), Studies in Neo-Aramaic, pp. 131–149. Atlanta, Georgia: Scholars Press. ISBN 1-55540-430-8. 
* Beyer, Klaus (1986). The Aramaic language: its distribution and subdivisions. Göttingen: Vandenhoeck und Ruprecht. ISBN 3-525-53573-2. 
* Tsereteli, Konstantin (1990). The velar spirant ġ in Modern East Aramaic dialects. In Wolfhart Heinrichs (Ed.), Studies in Neo-Aramaic, pp. 131–149. Atlanta, Georgia: Scholars Press. ISBN 1-55540-430-8. 
* 
* 

แอราเมอิกใหม่ตะวันตก
แอราเมอิกใหม่ตะวันตก
โรงเรียนอนุบาล

thumb|โรงเรียนอนุบาล

**อนุบาล**(ย่อมาจาก อ. ; ) เป็นลำดับการศึกษา ขั้นแรก

ประวัติการก่อเกิดโรงเรียนอนุบาลในตะวันตก เฟร็ดริค โฟรเบล ชาวเยอรมัน(พ.ศ. 2325 - พ.ศ. 2395) เปิดสถาบันสำหรับการเล่นและกิจกรรมเมื่อปี พ.ศ. 2380 ในหมู่บ้านของเขา เพื่อเป็นการทดลองทางสังคมในการให้ประสบการณ์แก่เด็กเล็กเข้าโรงเรียน เขาเปลี่ยนชื่อสถาบันเป็น "คินเดอร์การ์เด็น" ซื่งมีความหมายว่าสวนสำหรับเด็ก เพื่อเป็นการสะท้อนความเชื่อของเขาเกี่ยวกับการที่เด็กควรได้รับการบำรุงเลี้ยงเหมือน ‘ดั่งต้นพืชในสวน’

## ประเทศต่าง ๆ
### มาเลเซีย
โรงเรียนตาดีกา (, เป็นคำย่อจากภาษามลายู tama didikkan kanak kanak) หมายถึง สถานที่อบรมเด็กเล็ก สอนเฉพาะวิชาทางศาสนา หนังสือเรียนส่วนใหญ่เป็นภาษามลายูยกเว้นวิชาภาษาอาหรับจะใช้หนังสือภาษาอาหรับ ภาษามลายูที่ใช้เป็นภาษามลายูปัตตานีมากกว่าภาษามลายูมาตรฐาน หลักสูตรที่สอนเป็นวิชาอิสลามศึกษาระดับพื้นฐาน จากการสำรวจใน พ.ศ. 2547 มีโรงเรียนตาดีกา 1,343 แห่ง และศูนย์อบรมเด็กก่อนเกณฑ์ประจำมัสยิด 88 แห่งในจังหวัดชายแดนภาคใต้

## อ้างอิง

หมวดหมู่:วัยเด็ก
ไอเอ็มไอ กาลิล

**กาลิล** (, ) เป็นตระกูลอาวุธปืนขนาดเล็กของอิสราเอลที่ถูกออกแบบโดยยิสราเอล กาลิลิและยาอาคอฟ ไลออร์ในปลายทศวรรษที่ 1960 และผลิตโดยอุตสาหกรรมกองกำลังป้องกันอิสราเอลของรามัท ฮาชารอน ระบบอาวุธประกอบด้วยกระบอกขนาด 5.56 ม.ม.สำหรับกระสุนขนาด 5.56x45 ม.ม.แบบนาโต้พร้อมกระสุนแบบM193 หรือSS109 และมีแบบสำหรับกระสุนไรเฟิลขนาด 7.62x51 ม.ม.แบบนาโต้  

การออกแบบของกาลิลนั้นมีเพื่อใช้ในสภาพที่แห้งแล้งและมีพื้นฐานมาจากอาร์เค 62 ของฟินแลนด์ ซึ่งตัวมันเองนั้นก็ดัดแปลงมาจากปืนเล็กยาวจู่โจมเอเค 47 ของสหภาพโซเวียต มันถูกเลือกให้เป็นผู้ชนะในการแข่งขันสำหรับอาวุธที่จะเข้าประจำการในกองกำลังป้องกันอิสราเอล (คู่แข่งได้แก่ เอ็ม 16 สโตนเนอร์ 63 เอเค-47 และเอชเค33) และเคยได้รับการเข้าประจำการในปีพ.ศ. 2515 เพื่อแทนที่เอฟเอ็น เอฟเอแอล

กาลิลมีรูปแบบพื้นฐานทั้งหมดสี่แบบ คือ ปืนไรเฟิลขนาดปกติหรือเออาร์ (*AR*, *Assault Rifle*) ปืนคาร์บินหรือเอสเออาร์ (*SAR*, *Short Assault Rifle*) ปืนขนาดกะทัดรัดหรือเอ็มเออาร์  (*MAR*, *Micro Assault Rifle*) และปืนกลเบาหรือเออาร์เอ็ม (*ARM*, *Assault Rifle and Machine gun*)

## อ้างอิง

หมวดหมู่:ปืนเล็กยาวจู่โจม
อำเภอโป่งน้ำร้อน

**โป่งน้ำร้อน** เป็นอำเภอหนึ่งของจังหวัดจันทบุรี เดิมเป็นส่วนหนึ่งของ อำเภอมะขาม
ปัจจุบันเป็นพื้นที่ยุทธศาสตร์ทางเศรษฐกิจชายแดนประเทศไทยกับกัมพูชา มีจุดผ่านแดนถาวรบ้านแหลม จุดผ่านแดนถาวรบ้านผักกาด และจุดผ่อนปรนการค้าบ้านบึงชนังล่าง มีวัตถุประสงค์เพื่อเชื่อมโยงการค้า การลงทุน การขนส่ง การท่องเที่ยว ศิลปวัฒนธรรม และชาติพันธุ์ในอนุภูมิภาคลุ่มแม่น้ำโขงเข้าด้วยกัน
ปี พ.ศ. 2531 แยกพื้นที่ตำบลปะตง ตำบลทรายขาว ตำบลทับช้าง ตำบลสะตอน และตำบลทุ่งขนาน จัดตั้งเป็นอำเภอสอยดาว

## ประวัติ
ท้องที่อำเภอโป่งน้ำร้อนเดิมเป็นส่วนหนึ่งของอำเภอมะขาม แยกตั้งออกเป็นกิ่งอำเภอท่าหลวงใน พ.ศ. 2445 เปลี่ยนชื่อเป็นกิ่งอำเภอกำพุชใน พ.ศ. 2460 พ.ศ. 2482 ได้เปลี่ยนชื่อตามที่ตั้งกิ่งอำเภอเป็นกิ่งอำเภอโป่งน้ำร้อน ต่อมาใน พ.ศ. 2484 ยกฐานะเป็นอำเภอโป่งน้ำร้อน

## ที่ตั้งและอาณาเขต
อำเภอโป่งน้ำร้อนมีอาณาเขตติดต่อกับเขตปกครองข้างเคียงดังต่อไปนี้
* **ทิศเหนือ** ติดต่อกับอำเภอสอยดาว
* **ทิศตะวันออก** ติดต่อกับจังหวัดพระตะบองและเมืองไพลิน (ประเทศกัมพูชา)
* **ทิศใต้** ติดต่อกับอำเภอบ่อไร่ (จังหวัดตราด) อำเภอขลุง และอำเภอมะขาม 
* **ทิศตะวันตก** ติดต่อกับอำเภอเขาคิชฌกูฏ

## การแบ่งเขตการปกครอง
### การปกครองส่วนภูมิภาค
อำเภอโป่งน้ำร้อนแบ่งพื้นที่การปกครองออกเป็น 5 ตำบล 47 หมู่บ้าน ได้แก่

### การปกครองส่วนท้องถิ่น
ท้องที่อำเภอโป่งน้ำร้อนประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลโป่งน้ำร้อน** ครอบคลุมพื้นที่ตำบลทับไทร (เฉพาะหมู่ที่ 1, 8 และบางส่วนของหมู่ที่ 2–3, 6–7) และตำบลโป่งน้ำร้อน (เฉพาะบางส่วนของหมู่ที่ 1–2, 6)
* **เทศบาลตำบลหนองตาคง ** ครอบคลุมพื้นที่ตำบลหนองตาคงทั้งตำบล
* **เทศบาลตำบลคลองใหญ่** ครอบคลุมพื้นที่ตำบลคลองใหญ่ทั้งตำบล
* **เทศบาลตำบลทับไทร** ครอบคลุมพื้นที่ตำบลทับไทร (นอกเขตเทศบาลตำบลโป่งน้ำร้อน)
* **เทศบาลตำบลเทพนิมิต** ครอบคลุมพื้นที่ตำบลเทพนิมิตทั้งตำบล
* **องค์การบริหารส่วนตำบลโป่งน้ำร้อน **ครอบคลุมพื้นที่ตำบลโป่งน้ำร้อน (นอกเขตเทศบาลตำบลโป่งน้ำร้อน)

## อ้างอิง


โป่งน้ำร้อน
หมวดหมู่:เขตแดนกัมพูชา–ไทย
หมวดหมู่:เขตแดนกัมพูชา–ไทย
ประคำดีควาย

**ประคำดีควาย**, **มะคำดีควาย** หรือ **มะซัก** () เป็นชื่อต้นไม้ยืนต้นขนาดกลางชนิดหนึ่งที่อยู่ในวงศ์ประคำดีควาย มีลักษณะของใบประกอบที่เรียงสลับกัน ผลออกเป็นพวง ค่อนข้างกลม ผลแก่จะแห้ง ค่อนข้างกลม ผิวย่น เปลือกแห้งสีน้ำตาลเข้มเกือบดำ ผลมี 3 พู ส่วนใหญ่จะฝ่อไป 1 หรือ 2 พู เนื้อเหนียว ใส สีน้ำตาล เมล็ดกลมสีดำ เป็นมัน

## สรรพคุณ
ผล ต้มเอาน้ำชโลมผม แก้ชันนะตุ เชื้อรา แก้รังแค แต่อย่าให้เข้าตา จะทำให้แสบตา ตาอักเสบได้ ต้มเอาฟองสุมหัวเด็กแก้หวัด คัดจมูก แช่น้ำล้างหน้า รักษาผิว ดับพิษต่าง ๆ บำรุงน้ำดี แก้กาฬภายใน สุมเป็นถ่าน ทำยากินแก้ร้อนในกระหายน้ำ ปรุงยาแก้พิษร้อน พิษไข้ แก้ไข้เซื่องซึม พิษตานซาง ใบ ใช้แก้พิษกาฬ  ส่วนรากผสมในตำหรับยาร่วมกับสมุนไพรอื่น ใช้แก้ฝีในท้องเปลือก แก้กระษัย แก้พิษร้อน แก้พิษไข้ ดอกแก้พิษ เม็ดผื่นคัน

ในผลมีสารซาโปนิน ชื่อ hederagenin มีฤทธิ์ยับยั้งเชื้อราโรคกลาก แต่เป็นพืชมีพิษ หากรับประทานผลทำให้เกิดอาการคลื่นไส้อาเจียน ท้องร่วง ระคายเคืองระบบทางเดินอาหาร หากผงซึ่งมีสารซาโปนินอยู่ เข้าทางจมูก ทำให้เกิดอาการระคายเคือง จาม ถ้าฉีดเข้ากระแสโลหิตทำให้เม็ดเลือดแดงแตก เป็นพิษมากต่อสัตว์เลือดเย็น ใช้เบื่อปลาและเป็นยาฆ่าแมลงได้  รวมทั้งใช้เป็นสารชะล้าง ใช้แทนสบู่ ยาสระผมได้

## อ้างอิง

หมวดหมู่:สมุนไพร
หมวดหมู่:พืชมีพิษ
หมวดหมู่:พืชที่มีฤทธิ์ยับยั้งเชื้อรา
หมวดหมู่:พืชที่เป็นพิษต่อแมลง
หมวดหมู่:วงศ์เงาะ
โครมิสตา

**โครมิสตา** เป็นอาณาจักรของสิ่งมีชีวิตยูแคริโอตทั้งเซลล์เดียวและหลายเซลล์ ซึ่งมีลักษณะร่วมกันคือมีออร์แกเนลล์สำหรับสังเคราะห์ด้วยแสง (พลาสติด) ประกอบด้วยโพรทิสต์ทุกชนิดซึ่งมีคลอโรฟิลล์ *c* ในพลาสติด เช่น สาหร่าย ไดอะตอม โอโอไมซีตและโปรโตซัวบางชนิด

คำว่า "โครมิสตา" ถูกเสนอเป็นครั้งแรกในปี ค.ศ. 1981 โดยโทมัส คาวาเลีย สมิธ โดยปัจจุบันเชื่อว่าโครมิสตามีบรรพบุรุษร่วมในสายเดียวกับอัลวีโอลาตา และเป็นไปได้อีกว่าโครมิสตานั้นก็เป็นวงศ์วานขนานในตนเอง 

## ประเภท
ปัจจุบันเชื่อว่าโครมิสตาแบ่งออกได้เป็น 3 ประเภท คือ

* Heterokonts หรือ stramenopiles ประกอบด้วย สาหร่ายสีน้ำตาล ไดอะตอม ราน้ำ เป็นต้น
* Haptophytes
* Cryptomonads

## อ้างอิง

* 

## แหล่งข้อมูลอื่น
* UCMP: Introduction to the Chromista

หมวดหมู่:ยูแคริโอต
หมวดหมู่:โพรทิสตา
หมวดหมู่:โครมาลวีโอลาตา
หมวดหมู่:สาหร่าย
ลีเบรอ

***ลีเบรอ*** (, "อิสระ") เป็นอัลบั้มแรกของเซบาสเตียง อีซองบาร์ด นักร้องเพลงแนวป๊อป ซึ่งปัจจุบันเป็นสมาชิกของวงอิล ดิโว่วางจำหน่ายเมื่อ 13 ตุลาคม พ.ศ. 2543 บรรจุเพลงทั้งสิ้น 11 เพลงซึ่งเป็นเพลงป๊อปภาษาฝรั่งเศสทั้งหมด

## รายชื่อเพลง

ล
ล
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อปร็อก
กลุ่มโบราณสถานพระราชวังโปตาลาในลาซ่า

**กลุ่มโบราณสถานพระราชวังโปตาลาในลาซ่า** คือแหล่งแหล่งมรดกโลกทางวัฒนธรรมในลาซ่า เขตปกครองตนเองทิเบต สาธารณรัฐประชาชนจีน ได้รับคัดเลือกให้เป็นมรดกโลกเมื่อปี พ.ศ. 2537 (ค.ศ. 1994) และมีการลงทะเบียนสิ่งก่อสร้างที่เกี่ยวข้องข้างเคียงอีกในปี พ.ศ. 2543 และ 2544 (ค.ศ. 2000, 2001)

## ประวัติ
เนื่องจากลาซ่านั้นเป็นเมืองหลวงของวัฒนธรรม โดยมีองค์ทะไลลามะเป็นผู้นำของพุทธศาสนาแบบทิเบต ลาซ่าจึงสามารถพัฒนาให้เจริญรุ่งเรืองในแบบวัฒนธรรมของตน อีกทั้งยังส่งอิทธิพลทางวัฒนธรรมหรือสถาปัตยกรรมไปยังประเทศรายรอบ เช่น อินเดีย เนปาล ภูฏาน และจีนอีกด้วย

## โบราณสถานที่ได้รับลงทะเบียน
* พระราชวังโปตาลา (ลงทะเบียนเมื่อปี 2537)
* วัดโชคัง หรือ วัดต้าเจา (ลงทะเบียนเมื่อปี 2543)
* พระราชวังโนร์พูลิงกา (ลงทะเบียนเมื่อปี 2544)

## เกณฑ์การพิจารณา
พระราชวังโปตาลาและสิ่งก่อสร้างที่เกี่ยวข้องเหล่านี้ได้รับลงทะเบียนให้เป็นมรดกโลกโดยผ่านเกณฑ์การพิจารณา ดังนี้
* **(i)** - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:ลาซ่า
หมวดหมู่:ทิเบต
ยูยูสด์ทูเลิฟมี

"**ยูยูสด์ทูเลิฟมี**" () คือซิงเกิลที่ 3 และซิงเกิลสุดท้ายของแกเบรียล จากอัลบั้ม *[[เพลย์ทูวิน]]* ในเบื้องต้นออกเผยแพร่ทางวิทยุ โดยมิได้ขึ้นชาร์ตเพลงแต่อย่างใด ต่อมา ในวันที่ 18 ตุลาคม พ.ศ. 2547 ได้ออกจำหน่ายซิงเกิลนี้ในรูปแบบซีดีใน 2 รูปแบบ

เพลงนี้แกเบรียลได้มีส่วนร่วมในการประพันธ์เพลงด้วย โดยมีริชาร์ด "บิฟ" สแตนนาร์ด, จูเลี่ยน แกลลาเกอร์ และ เฟอดี้ อังเกอร์-แฮามิลตัน เป็นผู้อำนวยการสร้าง

## รูปแบบและรายชื่อเพลง

**ซิงเกิลวิทยุ 1 เพลง**

# "ยูยูสด์ทูเลิฟมี" (ฉบับวิทยุ)

**ซิงเกิลซีดี 2 เพลง** (สหราชอาณาจักร)

# "ยูยูสด์ทูเลิฟมี"
# Latch Key Kid

หมวดหมู่:ซิงเกิลในปี พ.ศ. 2547
หมวดหมู่:แกเบรียลล์
ธนู กุลชล

**ธนู กุลชล** สมาชิกวุฒิสภา จากการสรรหาสมาชิกวุฒิสภาไทย พ.ศ. 2551 เป็นอดีตอธิการบดีมหาวิทยาลัยกรุงเทพ และอดีตสมาชิกวุฒิสภา (ชุด ส.ว.แต่งตั้ง)  อธิการบดีมหาวิทยาลัยอัสสัมชัญ (ABAC)

## ประวัติ
ธนู กุลชล หรือ ดร.ธนู กุลชล เกิดวันที่ 11 กันยายน พ.ศ. 2484 ที่โรงพยาบาลจุฬาลงกรณ์ กรุงเทพฯ สำเร็จการศึกษาระดับปริญญาตรี บริหารธุรกิจบัณฑิต สาขาบริหารธุรกิจ จากมหาวิทยาลัยกรุงเทพ ระดับปริญญาโท สาขาการเงิน มหาวิทยาลัยแฟร์เลย์ ดิคกินสัน สหรัฐอเมริกา ระดับปริญญาเอก สาขาการศึกษาชั้นสูง มหาวิทยาลัยเซาท์เทิร์น อิลลินอยส์ สหรัฐอเมริกา และหลักสูตรผู้บริหารชั้นสูง มหาวิทยาลัยฮาร์วาร์ด สหรัฐอเมริกา รวมทั้งหลักสูตรการป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร (ปรอ. รุ่นที่ 2)

## ประสบการณ์ทำงาน
ดร.ธนู กุลชล เป็นกรรมการสภามหาวิทยาลัยกรุงเทพ ตั้งแต่ปี พ.ศ. 2522 เป็นต้นมา เคยดำรงตำแหน่งนายกสมาคมสถาบันอุดมศึกษาแห่งประเทศไทย และอธิการบดีมหาวิทยาลัยกรุงเทพ ต่อมาได้รับแต่งตั้งเป็นสมาชิกวุฒิสภา ในปี พ.ศ. 2539 และได้รับสรรหาเป็นสมาชิกวุฒิสภา ภาควิชาการ ในการสรรหาสมาชิกวุฒิสภาไทย พ.ศ. 2551

## เครื่องราชอิสริยาภรณ์

## อ้างอิง

## แหล่งข้อมูลอื่น
* ดร.ธนู กุลชล

หมวดหมู่:สมาชิกวุฒิสภาไทยแบบสรรหา
หมวดหมู่:อธิการบดีมหาวิทยาลัยกรุงเทพ
หมวดหมู่:อธิการบดีมหาวิทยาลัยอัสสัมชัญ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ภ.
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:สมาชิกวุฒิสภาไทยแบบแต่งตั้ง
วาย

"**วาย**" () คือเพลงที่ขับร้องโดย แกเบรียล นักร้องหญิงชาวอังกฤษ แต่งโดย แกเบรียล, เบน วูล์ฟ, แอนดี้ ดีน และ พอล เวลเลอร์ เพื่อบรรจุลงอัลบั้ม *[[ออลเวส์ (อัลบั้ม)|ออลเวส์]]* (พ.ศ. 2550) เพลงนี้แต่งขึ้นโดยใช้แซมเพิ่ลจากเพลง "วาลด์ วูด"() ของ พอล เวลเลอร์ โดยพอลยังได้ร่วมร้องเป็นเสียงพื้นหลังให้กับเพลงนี้ ที่มีเสียงแกบรียลเป็นเสียงร้องนำ และได้ เดวิด แคร็กเนลล์ (อดีตบรรณาธิการข่าวการเมืองของหนังสือพิมพ์ *The Sunday Times)* มาเป็นผู้เล่นเปียโนให้กับเพลงนี้ด้วย 

"วาย" ถูกเลือกให้เป็นซิงเกิลแรกจากอัลบั้ม ออกจำหน่ายในรูปแบบดิจิทัลดาวน์โหลด เมื่อวันที่ 17 กันยายน พ.ศ. 2550 และออกจำหน่ายในรูปแบบซีดีในสัปดาห์ต่อมา เพลงนี้ทำได้แค่อันดับที่ 42 บนชาร์ตซิงเกิลแห่งสหราชอาณาจักรเท่านั้น ซึ่งเป็นครั้งที่สองที่เพลงของเธอไม่สามารถติดอันดับบนชาร์ตท็อป 40 แห่งสหราชอาณาจักร

## มิวสิกวิดีโอ
มิวสิกวิดีโอเพลง "วาย" ออกอากาศครั้งแรกในช่องรายการเพลงของสหราชอาณาจักรเมื่อวันที่ 31 สิงหาคม พ.ศ. 2550 เป็นวิดีโอของการทำงานร่วมกันระหว่างแกเบรียลและเวลเลอร์ในห้องบันทึกเสียง

## รายชื่อเพลง

## ชาร์ต

## อ้างอิง

หมวดหมู่:ซิงเกิลในปี พ.ศ. 2550
เหตุหัวรถจักรชนสถานีกรุงเทพ พ.ศ. 2529

**เหตุการณ์หัวรถจักรพุ่งชน[[สถานีกรุงเทพ]] พ.ศ. 2529** เป็นอุบัติเหตุที่เกิดเมื่อวันที่ 8 พฤศจิกายน พ.ศ. 2529 เวลาประมาณ 08.50 น. เมื่อขบวนรถไฟประกอบด้วยหัวรถจักรจำนวน 6 คันพ่วงติดกัน ซึ่งได้แก่หมายเลข 4029, 4042, 4044, 4010, 4006, 4043 กำลังซ่อมบำรุงอยู่ที่โรงเก็บหัวรถจักร สถานีรถไฟชุมทางบางซื่อ พนักงานขับรถไฟได้ติดเครื่องยนต์และลงจากรถโดยไม่ดับเครื่อง และทำท่าคันกลับอาการ (เกียร์ของรถไฟ) ไว้ที่ตำแหน่งเดินหน้า โดยล็อกคันเร่งไว้ที่สูงสุด เนื่องจากรถไฟใช้ระบบลมดูด เมื่อติดเครื่องยนต์ไว้สักครู่ ลมจะหมุนเวียนครบวงจร รถไฟจึงวิ่งเข้าสู่รางประธาน รถไฟวิ่งไปตามเส้นทาง ผ่านทางแยกตัดกับถนนพระรามที่ 6, ถนนประดิพัทธ์ ผ่านสถานีรถไฟสามเสน, ถนนนครไชยศรี, ถนนราชวิถี, ถนนศรีอยุธยา และถนนเพชรบุรี เป็นระยะทางประมาณ 15 กิโลเมตร ด้วยความเร็วประมาณ 90 กิโลเมตร/ชั่วโมง โดยไม่มีพนักงานขับรถแต่อย่างใด

ไม่กี่นาทีต่อมา เสียงรถจักรจีอีทั้ง 6 คันก็ดังขึ้นเรื่อย ๆ ในขณะที่เจ้าหน้าที่ระดมเป่านกหวีดดังลั่น รถจักรทั้ง 6 คันพุ่งเข้าปะทะแผงกั้นที่สถานีรถไฟกรุงเทพ (หัวลำโพง) แล้วทะลุเลยเข้าไปในชานชาลาสถานี ชนป้ายตารางเวลาเดินรถ ร้านค้า และเคาน์เตอร์ประชาสัมพันธ์โดยพุ่งเลยไปเกือบถึงหน้าถนน ขณะที่มีผู้โดยสารจำนวนมากอยู่ในสถานี ก่อนเกิดเหตุ ทางสถานีได้ออกประกาศเตือนผู้โดยสารแล้ว แต่เนื่องจากความบกพร่องของระบบกระจายเสียง ทำให้เกิดเสียงก้องกังวานและผู้โดยสารจำนวนมากไม่ทราบการแจ้งเตือนล่วงหน้า

เหตุการณ์ครั้งนี้ได้รับการเรียกขานจากสื่อมวลชนว่าเป็น **รถไฟผีสิง** เนื่องจากหัวรถจักรตัวเปล่า โดยไม่มีคนขับเกิดวิ่งได้เองจนชนชานชาลาสถานีกรุงเทพ นับเป็นความผิดปกติอย่างมาก บางกระแสก็กล่าวเกินเลยไปถึงขนาดตั้งข้อสังเกตว่าเป็นการวินาศกรรมหรือไม่ เป็นต้น

## จำนวนความเสียหาย
เหตุการณ์นี้มีผู้เสียชีวิตทั้งสิ้น 4 คน บาดเจ็บ 4 คน ค่าเสียหายประมาณ  2 ล้านบาท โดยผู้เสียชีวิตมีรายนามดังนี้
# นายแสวง ศรีสุข
# เด็กชายพิเศษฐ แสนมาโนตร
# นายสมบัติ สังแคนพรม
# นางโสภา เก้าเอี้ยน

## การสอบสวน
เมื่อผลการสอบสวนของการรถไฟแห่งประเทศไทย (ร.ฟ.ท.) ออกมา พบว่าเกิดจากการที่พนักงานสะเพร่าไม่ได้ดับเครื่องก่อนลงจากหัวรถจักร ก็ได้มีคำสั่งให้ นายสมจิตร พิลึก นายตรวจกล ได้รับโทษไล่ออก แต่เนื่องจากมีเหตุสมควรจึงลดโทษเหลือ ปลดออก และให้ร่วมกับนายเตรียม พิศพานต์ เจ้าหน้าที่ประจำหอสัญญาณ ชดใช้ค่าเสียหายในกรณีนี้ด้วย และระหว่างสอบสวนอยู่นั้น ก็ปรากฏข่าวการทุจริตและเรื่องอื้อฉาวต่าง ๆ ในการรถไฟแห่งประเทศไทยออกมาเป็นระยะ ๆ เช่น การทุจริตในการจัดซื้อ หรือการบริหารงานที่ไร้ประสิทธิภาพของผู้บริหาร เป็นต้น

## อ้างอิง

## แหล่งข้อมูลอื่น
* กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1
* เด็ดข่าวเก่า เล่าข่าวเด่น
*ข่าวดังข้ามเวลา 

ห
หมวดหมู่:ประเทศไทยในปี พ.ศ. 2529
หมวดหมู่:เหตุการณ์ในกรุงเทพมหานคร
หมวดหมู่:การขนส่งในเขตปทุมวัน
หมวดหมู่:เหตุการณ์ในประเทศไทยในเดือนพฤศจิกายน พ.ศ. 2529
อำเภอแก่งหางแมว

**แก่งหางแมว** เป็นอำเภอหนึ่งของจังหวัดจันทบุรี

## ที่ตั้งและอาณาเขต
อำเภอแก่งหางแมวมีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอท่าตะเกียบ (จังหวัดฉะเชิงเทรา) และอำเภอวังสมบูรณ์ (จังหวัดสระแก้ว)
* **ทิศตะวันออก** ติดต่อกับอำเภอสอยดาวและอำเภอเขาคิชฌกูฏ
* **ทิศใต้** ติดต่อกับอำเภอท่าใหม่และอำเภอนายายอาม 
* **ทิศตะวันตก** ติดต่อกับอำเภอแกลง อำเภอเขาชะเมา (จังหวัดระยอง) และอำเภอบ่อทอง (จังหวัดชลบุรี) 

## ประวัติ
ท้องที่อำเภอแก่งหางแมวเดิมเป็นส่วนหนึ่งของอำเภอมะขาม ย้ายไปขึ้นกับอำเภอท่าใหม่ใน พ.ศ. 2457 วันที่ 1 เมษายน พ.ศ. 2533 ทางราชการได้ประกาศแยกท้องที่ฝั่งทิศเหนือของอำเภอท่าใหม่ 5 ตำบล ได้แก่ ตำบลพวา ตำบลขุนซ่อง ตำบลแก่งหางแมว ตำบลสามพี่น้อง และตำบลเขาวงกต ตั้งเป็นกิ่งอำเภอแก่งหางแมว และยกฐานะขึ้นเป็นอำเภอแก่งหางแมวในวันที่ 8 กันยายน พ.ศ. 2538 เป็นอำเภอลำดับที่ 8 ของจังหวัดจันทบุรี

## การแบ่งเขตการปกครอง
### การปกครองส่วนภูมิภาค
อำเภอแก่งหางแมวแบ่งพื้นที่การปกครองออกเป็น 5 ตำบล 66 หมู่บ้าน ได้แก่

### การปกครองส่วนท้องถิ่น
ท้องที่อำเภอแก่งหางแมวประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลพวา** ครอบคลุมพื้นที่ตำบลพวาทั้งตำบล
* **องค์การบริหารส่วนตำบลแก่งหางแมว ** ครอบคลุมพื้นที่ตำบลแก่งหางแมวทั้งตำบล
* **องค์การบริหารส่วนตำบลขุนซ่อง** ครอบคลุมพื้นที่ตำบลขุนซ่องทั้งตำบล
* **องค์การบริหารส่วนตำบลสามพี่น้อง** ครอบคลุมพื้นที่ตำบลสามพี่น้องทั้งตำบล
* **องค์การบริหารส่วนตำบลเขาวงกต** ครอบคลุมพื้นที่ตำบลเขาวงกตทั้งตำบล

## อ้างอิง


แก่งหางแมว